id en en en en id en en fr ms ca id en en en id en en fr ms ca id id en ms id id id id id id id ms en ms id id ms id id id id id id id ms id id en en en de en en nl en en en id id id en id en id pt id en en id en en fr en en ms id su en cs en sw id en en en en id id en en en en fa en en en en en en es en en ms en fr en en en en en id en en
Harapan Untuk Sebuah Legasi Pendidikan: KMSS – Saifulislam.Com
Thursday , September 1 2022
Alhamdulillah hari ini saya berkesempatan meluangkan masa menziarahi sebuah institusi yang saya kasihi. Tidak lain dan tidak bukan, iaitulah Sekolah Menengah Islam Tahfiz Mithali Khalifah atau lebih dikenali sebagai Khalifah Model Secondary School (KMSS) di Bandar Baru Salak Tinggi.
Sepatutnya saya hadir lebih awal. Semasa Hari Terbuka dianjurkan Disember lalu, saya berada di Indonesia. Manakala pada hari pendaftaran pelajar baru, kesihatan saya tidak mengizinkan diri untuk menjenguk.
Suatu ketika dahulu, semasa anak-anak saya bersekolah di Khalifah Model School (KMS) Ampang, saya bergiat secara aktif dengan sekolah berkenaan. Program bersama guru, bersama ibu bapa, juga bersama pelajar. Ia saya ungkapkan sebagai sekolah Laskar Pelangi, di dalam buku saya bertajuk Murabbi Cinta terbitan 2012 yang lalu. Saya sayangkan sekolah ini bukanlah kerana kesempurnaannya. Ia masih banyak ruang penambah baikan dan setiap hari masih merupakan survival yang diperjuangkan. Tetapi saya menyayanginya kerana visi dan misi sekolah yang besar.
Sekolah yang berani menongkah arus.
Sekolah yang meyakini bahawa pendidikan adalah untuk melahirkan manusia yang benar-benar manusia, dan kecemerlangan akademik adalah bersifat by-product. Sekolah yang tidak mahu pelajarnya A dalam peperiksaan tetapi D, E dan F dalam kehidupan.
Sekolah yang mengahwinkan tradisi pendidikan Islam dengan psikologi dan pedagogi secara saintifik.
Tetapi pembabitan dengan sekolah rendah terpaksa dihentikan kerana halangan logistik. Tiga bulan saya berulang alik dari Bandar Seri Putra ke Ampang bersama anak-anak, keletihan akibat jarak 80km pergi balik setiap hari, menjadikan KMS tidak lagi memenuhi objektif pendidikan. Anak-anak saya telah berpindah ke sekolah yang lebih hampir iaitu di Sri Ayesha Islamic School Bangi. Sekolah yang juga bagus dan bersungguh pada menjayakan visi dan misi mulianya.
Namun, saya meneruskan pembabitan di dalam Yayasan Pendidikan Khalifah, terutamanya di dalam projek membentuk sekolah menengah. Seperti yang pernah saya sebutkan di dalam forum TFTN beberapa bulan yang lalu, jika pelajar miskin memang mudah kita mengesan bahawa mereka adalah golongan kurang bernasib baik lalu segera boleh diusahakan bantuan untuknya. Tetapi dek kerana sistem pendidikan yang bersarang pelbagai isu, mangsa kepada sistem pendidikan ini bukan sekadar mereka yang tercicir daripadanya, sebaliknya mereka yang mendapat manfaat penuh daripada sistem itu juga adalah ‘mangsa’ yang lebih rumit untuk diperincikan masalah-masalah yang mereka hadapi.
Dilema ini memerlukan kerjasama semua pihak. Usaha di dalam, usaha di luar. Usaha di sekolah kerajaan, dan usaha di sekolah swasta. Dan dengan semangat itulah, pencapaian-pencapaian di sekolah peringkat sekolah rendah (Khalifah Model School), diteruskan di peringkat menengah.
Di peringkat awal, semua pihak diselubungi perasaan ragu-ragu tentang keupayaan sekolah menengah ini dibentuk.
Tetapi iman kita kepada Allah mendatangkan keyakinan, mustahil niat yang baik ini tidak dibantu oleh-Nya. Apa yang penting adalah keberanian mengambil risiko serta komitmen semua pihak untuk menjayakannya. Alhamdulillah pengambilan pertama sudah bermula pada sesi persekolahan 2013.
Pelajar hanya beberapa belas orang dan kebanyakan mereka adalah graduan KMS sendiri. Tahun pertama operasi KMSS adalah di bangunan sekolah rendah, dan tidak berasrama. Kami mensasarkan tahun 2014 sebagai tahun permulaan KMSS beroperasi sebagai sekolah berasrama di premisnya sendiri.
Alhamdulillah pada 29 September 2013 yang lalu, kami berhasil menganjurkan Hi Tea untuk Fundraising dengan tetamu istimewa berkongsi nasihat dan mutiara hidayah iaitu Sheikh Yahya Ibrahim dari Australia dan Puan Wardina Safiyyah selaku MC. Program berkenaan berhasil mencetuskan momentum besar bagi budaya philanthropic yang mengundang sumbangan kewangan bagi KMSS.
Syukur, apa yang dirancang, beroleh keizinan dari Allah. Walaupun kampus tetap sekolah masih jauh perjalanannya, KMSS sudah memulakan operasinya di sebuah bangunan kedai di Bandar Baru Salak Tinggi Business Centre di tepi jalanraya Nilai – KLIA. Dan saya berasa begitu teruja kerana kini dengan 8 orang guru bersama 60 lebih pelajar Tingkatan 1 dan 2, saya yakin Inshaallah KMSS akan berkembang maju untuk mendidik warganya.
Saya sudah agak lama meninggalkan dunia motivasi remaja di kem-kem cuti persekolahan. Begitu juga dengan wacana-wacana keibubapaan. Selain sedang memberikan fokus yang besar kepada akademik dalam pengajian sarjana, saya juga mengundurkan diri atas pelbagai faktor luaran berkaitan industri yang mempengaruhi dalaman diri.
Namun dengan serba sedikit pengalaman dan ilmu pengetahuan yang ada, saya bermohon kepada Allah agar pada tahun 2014 ini saya dikurniakan kesihatan dan kelapangan masa yang secukupnya untuk membantu menjayakan KMSS.
Oleh kerana para pelajar kita tinggal di asrama (pulang ke rumah pada setiap hujung minggu untuk mengekalkan bonding bersama keluarga), saya mempunyai ruang masa yang lebih kondusif untuk bersama dengan pelajar dan guru. Inshaallah modul Hijrah Remaja Islam (HIJRI) yang sudah dijalankan selama beberapa tahun sebelum ini, akan saya gubalkan ia menjadi program bersiri dalam bulatan mingguan bersama para pelajar.
Saya juga berharap agar perpustakaan dapat disegerakan operasinya dengan mensasarkan setiap ibu bapa dapat menyumbang dalam bentuk waqaf 10 buah buku. Saya juga Inshaallah akan mewaqafkan sebahagian buku saya untuk perpustakaan pelajar. Dalam masa yang sama, majalah-majalah yang baik mudah-mudahan dapat dilanggan untuk perpustakaan ini. Di ruangan yang terhad ini juga, saya amat mengalu-alukan mana-mana pihak yang ingin menyumbang bagi menjayakan projek perpustakaan ini, dan juga KMSS secara keseluruhannya.
Inshaallah idea-idea terbaik tentang pendidikan akan direalisasikan di KMSS.
Dan belanjakanlah (apa yang ada pada kamu) di jalan Allah, dan janganlah kamu sengaja mencampakkan diri kamu ke dalam bahaya kebinasaan (dengan bersikap bakhil); dan perelokkanlah perbuatan kamu; kerana sesungguhnya Allah mengasihi orang-orang yang berusaha mengelokkan amalannya. [Al-Baqarah 2: 195]
Membangunkan institusi pendidikan dengan kaedah infaq dan waqaf tidak boleh berdiri hanya dengan sumbangan. Ayat di atas menghadirkan dua tiang yang mesti ditegakkan iaitu “belanjakan milikmu di jalan Allah” dan yang kedua ialah “perelokkanlah kerjamu”. Bahagian yang kedua itu yang sering diabaikan hingga menyebabkan projek-projek membina sekolah dan lain-lain, hanya berjaya direalisasikan di peringkat permulaan tetapi kemudiannya kecundang kerana ia tidak dilakukan dengan sempurna lagi berterusan.
Semoga semangat waqf dalam sejarah Dawlah Uthmaniyyah, serta jiwa mendidik Imam Birgivi dan Darul Hadith beliau di Birgi, mengalir dalam keberkatan Allah ke sekolah kita ini.
Saya bersyukur kepada Allah kerana berpeluang menyertai usahasama ini kerana kerana projek seperti ini adalah projek yang sangat berpijak di bumi nyata, jauh dari retorik dan benar-benar menjadi legasi yang bersinar di dunia dan di Akhirat, ameen.
Tags khalifah kmss mithali model pendidikan school
Previous Jalan Masih Panjang: Menuju Balıkesir
Next Masjid Imam Birgivi Tempat Kuberdiri
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
16/01/2014 at 2:57 PM
Saya ingin bertanya, jika saya berhajat utk mewaqafkan bahan2 bacaan utk sekolah ni, bagaimana caranya ye ustaz?
20/01/2014 at 9:44 AM
Assalamualaikum Ya Ustaz Hasrizal,
Ana ingin tahu lebih lanjut tentang program Mahaad Tahfiz diNegara Turki.Ana berhajat nak menghantar anak2 kesana.Harap Maklum..Jzkk!
17/05/2017 at 8:12 AM
Ingin bertanya pendapat tuan tentang sri ayesha islamic school. jika tak keberatan, harap dpt kongsi kan pendapat dan pengalaman berurusan dengan sekolah tersebut.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved